ลำดับเหตุการณ์ที่เกี่ยวข้องกับความไม่สงบในชายแดนภาคใต้ของประเทศไทย

ต่อไปนี้เป็น ลำดับเหตุการณ์ที่เกี่ยวข้องกับความไม่สงบในชายแดนภาคใต้ของประเทศไทย

**พ.ศ. 2545**
 30 มีนาคม – สำนักงานตำรวจแห่งชาติเสนอยุบศูนย์อำนวยการบริหารจังหวัดชายแดนภาคใต้ (ศอ.บต.) คณะกรรมการอำนวยการแก้ไขปัญหาความมั่นคงจังหวัดชายแดนภาคใต้ สำนักงานคณะกรรมการอำนวยการแก้ไขปัญหาความมั่นคงจังหวัดชายแดนภาคใต้ และกองบัญชาการผสมพลเรือน ตำรวจ ทหารที่ 43 (พตท. 43) ซึ่งรัฐบาลมีคำสั่งนายกรัฐมนตรีที่ 123/2545 ยุบ ศอ.บต. คณะกรรมการอำนวยการแก้ไขปัญหาความมั่นคงจังหวัดชายแดนภาคใต้ สำนักงานคณะกรรมการอำนวยการแก้ไขปัญหาความมั่นคงจังหวัดชายแดนภาคใต้ และ พตท. 43 เมื่อวันที่ 30 เมษายน ปีเดียวกัน สำนักข่าวอิศราวิจารณ์ว่า เหตุการณ์ดังกล่าวเป็นสาเหตุที่ผู้เชี่ยวชาญระบุว่าทำให้เกิดความไม่สงบรอบใหม่ นักวิจารณ์ระบุว่าที่หน่วยงานดังกล่าวถูกยุบเพราะมีความสัมพันธ์กับพรรคประชาธิปัตย์ บ้างว่าเป็นการพยายามเปลี่ยนการควบคุมการลักลอบขนสินค้าข้ามแดนจากทหารมาให้ตำรวจ

**พ.ศ. 2547**
 4 มกราคม - เกิดเหตุเผาโรงเรียน 20 แห่ง ในจังหวัดนราธิวาส ซึ่งเชื่อว่าเป็นการเบี่ยงเบนความสนใจเพื่อปล้นปืนจากกองพันพัฒนาที่ 4 ค่ายกรมหลวงนราธิวาสราชนครินทร์ อำเภอเจาะไอร้อง จังหวัดนราธิวาส ทำให้ทหารเสียชีวิต 4 นาย และได้อาวุธปืนไปกว่า 413 กระบอก ทำให้รัฐบาลเสียหน้าอย่างมาก พันตำรวจโท ดร.ทักษิณ ชินวัตร นายกรัฐมนตรีขณะนั้น ไม่พอใจเป็นอย่างมาก ตำหนิทหารที่ไม่ระมัดระวัง ถึงกับพูดว่า "ถ้าคุณมีกองทหารทั้งกองพันอยู่ที่นั้น แต่คุณก็ยังไม่ระวังตัว ถ้าอย่างนั้นก็สมควรตาย"- 5 มกราคม มีประกาศกองทัพภาคที่ 4 เรื่อง การใช้กฎอัยการศึกจังหวัดนราธิวาส เฉพาะอำเภอบาเจาะ อำเภอรือเสาะ อำเภอตากใบ อำเภอสุไหงปาดี อำเภอยี่งอ อำเภอสุไหงโก-ลก อำเภอสุคิริน อำเภอแว้ง อำเภอเจาะไอร้อง อำเภอจะแนะ อำเภอศรีสาคร อำเภอระแงะ และอำเภอเมืองนราธิวาส จังหวัดปัตตานี  เฉพาะอำเภอกะพ้อ อำเภอเมืองปัตตานี อำเภอสายบุรี อำเภอโคกโพธิ์ อำเภอหนองจิก อำเภอปะนาเระ อำเภอมายอ อำเภอไม้แก่น อำเภอยะหริ่ง อำเภอยะรัง อำเภอแม่ลาน และอำเภอทุ่งยางแดง และจังหวัดยะลา เฉพาะอำเภอรามัน อำเภอเบตง อำเภอบันนังสตา อำเภอกาบัง อำเภอกรงปินัง อำเภอยะหา อำเภอธารโต และอำเภอเมืองยะลา   ยกเลิกเมื่อ 21 กรกฎาคม พ.ศ. 2548- 26 มกราคม - มีประกาศกองทัพภาคที่ 4 เรื่อง การใช้กฎอัยการศึก อำเภอบาเจาะ อำเภอรือเสาะ อำเภอตากใบ อำเภอสุไหงปาดี อำเภอยี่งอ อำเภอสุไหงโก-ลก อำเภอสุคิริน อำเภอแว้ง อำเภอเจาะไอร้อง อำเภอจะแนะ อำเภอศรีสาคร อำเภอระแงะ และอำเภอเมืองนราธิวาส จังหวัดนราธิวาส อำเภอกะพ้อ อำเภอเมืองปัตตานี อำเภอสายบุรี อำเภอโคกโพธิ์ อำเภอหนองจิก อำเภอปะนาเระ อำเภอมายอ อำเภอไม้แก่น อำเภอยะหริ่ง อำเภอยะรัง อำเภอแม่ลาน และอำเภอทุ่งยางแดง จังหวัดปัตตานี อำเภอรามัน อำเภอเบตง อำเภอบันนังสตา อำเภอกาบัง อำเภอกรงปินัง อำเภอยะหา อำเภอธารโต และอำเภอเมืองยะลา จังหวัดยะลา ยกเลิกเมื่อ 21 กรกฎาคม พ.ศ. 2548- 8 กุมภาพันธ์ - ศูนย์ประสานงานคณะกรรมการอิสลามประจำ 3 จังหวัดชายแดนภาคใต้ ขอยุบหน่วยงานเนื่องจากไม่พอใจการทำงานของเจ้าหน้าที่ตำรวจทหาร- 12 มีนาคม - สมชาย นีละไพจิตร ประธานชมรมนักกฎหมายมุสลิม ที่รับทำคดีเกี่ยวกับความมั่นคงในชายแดนใต้ ถูกลักพาตัว- 28 เมษายน - กลุ่มก่อความไม่สงบปฏิบัติการครั้งใหญ่ มีผู้เสียชีวิตที่มัสยิดกรือเซะ 34 ศพ อำเภอสะบ้าย้อย มีผู้เสียชีวิตรวม 19 ศพ อำเภอกรงปินัง จังหวัดยะลา 17 ศพ อำเภอแม่ลาน จังหวัดปัตตานี 13 ศพ อำเภอเมืองยะลา จังหวัดยะลา 12 ศพ อำเภอบันนังสตา 8 ศพ อำเภอธารโต 5 ศพ อำเภอหนองจิก จังหวัดปัตตานี 2 ศพ  ทำให้ผู้ก่อความไม่สงบเสียชีวิต 108 คน ทหารและตำรวจเสียชีวิต 5 นายรวม 113 ราย 
*17 กันยายน - นายระพินทร์ เรือนแก้ว ผู้พิพากษาศาล จ.ปัตตานี ถูกคนร้ายกราดยิงจนเสียชีวิตที่ตำบลสะบารัง อำเภอเมืองปัตตานี - 25 ตุลาคม - กรณีตากใบ มีผู้เสียชีวิต 85 ราย- 5 ธันวาคม - โปรยนกกระดาษกว่า 60 ล้านตัว ตามโครงการ "60 ล้านใจ สานสายใยพี่น้องใต้ ด้วยดอกไม้และนกกระดาษ" จากนั้นโจรใต้แจกใบปลิวในจังหวัดปัตตานีและใกล้เคียง ขู่ฆ่าประชาชนที่เก็บนกกระดาษ

**พ.ศ. 2548**
 3 เมษายน - เหตุระเบิดในจังหวัดสงขลา พ.ศ. 2548 มีผู้วางระเบิดและจุดระเบิดขึ้น มีผู้เสียชีวิต 2 ราย- 18 กรกฎาคม - รัฐบาลประชุมคณะกรรมการบริหารสถานการณ์ฉุกเฉิน ซึ่งจัดตั้งตามพระราชกำหนดการบริหารราชการในสถานการณ์ฉุกเฉินฯ- 21 กรกฎาคม - ยกเลิกกฎอัยการศึกในพื้นที่สามจังหวัด- 20 กันยายน - นาวาเอก วินัย นาคะบุตร และ นาวาตรี คำธร ทองเอียด นาวิกโยธิน 2 นายจากค่ายจุฬาภรณ์ ถูกชาวบ้านกลุ่มหนึ่งในพื้นที่หมู่ 7 ตำบลตันหยงลิมอ อ.ระแงะ จ.นราธิวาส รุมทำร้ายเสียชีวิต หลังถูกจับเป็นตัวประกันนานกว่า 19 ชั่วโมง เนื่องจากเข้าใจว่าเป็นผู้ร่วมก่อเหตุใช้อาวุธสงครามกราดยิงเข้าใส่ร้านน้ำชาในอำเภอระแงะ ทำให้มีผู้เสียชีวิต 1 ราย บาดเจ็บ 5 ราย- 5 ตุลาคม - คนร้ายบุกเข้าโจมตีจุดตรวจของหน่วยเฉพาะกิจกรมทหารพรานที่ 45 ตั้งอยู่ริมถนนสายยานิง-เจาะไอร้อง หมู่ 1 บ้านเจาะไอร้อง ตำบลจวบ อำเภอเจาะไอร้อง จ.นราธิวาส ทำให้เจ้าหน้าที่ทหารพรานเสียชีวิต 5 นาย บาดเจ็บสาหัส 1 นาย - 16 ตุลาคม - ที่วัดพรหมประสิทธิ์ ม.2 ต.บ้านนอก อ.ปะนาเระ จ.ปัตตานี คนร้ายฆ่าพระสงฆ์และคนภายในวัดรวมเสียชีวิต 3 ราย- 26 ตุลาคม - ผู้ใหญ่บ้านและ รักษาความปลอดภัยหมู่บ้านจังหวัดนราธิวาส ถูกยิงเสียชีวิต 1 ราย ได้แก่ นายมามะวาระดี สาอุ ผู้ใหญ่บ้าน ม.5 บ้านบาโงอาแซ ต.ตันหยงมัส อ.ระแงะ และมีผู้ได้รับบาดเจ็บอีก 4 ราย - 2 พฤศจิกายน - คนร้ายโจมตีระบบไฟฟ้าเมืองนราธิวาส ด้วยระเบิดพร้อมกัน 16 จุด ระเบิด 8 จุด มีผู้เสียชีวิต 1 ราย - 3 พฤศจิกายน - พล.ท.ขวัญชาติ กล้าหาญ แม่ทัพภาคที่ 4 ได้ลงนามในประกาศกองทัพภาคที่ 4 เรื่องการใช้กฎอัยการศึกเพิ่มเติมในเขตอำเภอจะนะ และอำเภอเทพา จังหวัดสงขลา- 7 พฤศจิกายน - บนถนนสายทอง 1 ในเขตเทศบาลเมืองสุไหงโก-ลกคนร้ายยิงนายอับดุลเลาะห์ เบ็ญโมฮาหมัด อายุ 37 ปี ผู้อำนวยการหนังสือพิมพ์ท้องถิ่นไทย เสียชีวิตที่อำเภอยะหา คนร้ายดักยิงนาย มะรอมลี สาและ เสียชีวิต- 16 พฤศจิกายน - คนร้ายอาวุธครบมือบุกเข้าไปในบ้านเลขที่ 148/1 หมู่ที่ 5 บ้านกะทอง ตำบลบองอ อำเภอระแงะ สังหารคนในบ้านเสียชีวิต 9 ราย บาดเจ็บ 8ราย

**พ.ศ. 2549 == 
*21 กรกฎาคม - ที่ โรงเรียนบ้านบือแรง อำเภอรือเสาะ จังหวัดนราธิวาสม.1 ต.ลาโล๊ะ อ.รือเสาะ จ.นราธิวาส คนร้ายดักยิงนายประสาน มากชู ข้าราชการครูเสียชีวิต
*26 กรกฎาคม - ที่ หมู่ที่ 7 ตำบลมะนังตายอ อำเภอเมืองนราธิวาส จังหวัดนราธิวาส นายมามะอัสลัน สาเมาะ ถูกคนร้ายยิงเสียชีวิต- 31 สิงหาคม เกิดเหตุคนร้ายลอบวางระเบิดธนาคาร 22 จุดทั่วจังหวัดยะลา มีผู้เสียชีวิต 1 คน บาดเจ็บ 30 คน- 4 กันยายน - มีรายงานว่ามีผู้เสียชีวิตมากกว่า 1,400 คนในเหตุการณ์ความไม่สงบในภาคใต้ นับตั้งแต่เดือนมกราคม 2547- 16 กันยายน - เหตุระเบิดในอำเภอหาดใหญ่ พ.ศ. 2549 เกิดเหตุระเบิดในเวลาไล่เลี่ยกัน 4 จุด กลางเมืองหาดใหญ่ จังหวัดสงขลา ส่งผลให้มีผู้เสียชีวิต 5 คน บาดเจ็บมากกว่า 82 คน นักท่องเที่ยวกว่า 1,000 คน ที่พักผ่อนอยู่ในโรงแรมกว่า 10 แห่ง ซึ่งตั้งอยู่ในแนวที่เกิดเหตุระเบิด ต่างพากันหลบหนีออกจากโรงแรม จนเกิดโกลาหล- 2 พฤศจิกายน - พล.อ.สุรยุทธ์ จุลานนท์ อดีตนายกรัฐมนตรี พร้อมคณะรัฐบาล กล่าวขอโทษต่อชาวมุสลิมกรณี "กรือเซะ-ตากใบ" ที่มีความเห็นว่ารัฐบาลที่ผ่านมาทำเกินกว่าเหตุ- 5 พฤศจิกายน - ชาวบ้านใน ต.บาเจาะ อ.บันนังสตา จ.ยะลา กว่า 200 คน รวมตัวเรียกร้องให้ถอนกำลัง ตำรวจ ตชด.ที่ดูแลความปลอดภัยให้กับโรงเรียนบ้านบาเจาะ ออกจากพื้นที่ และปิดถนนเส้นทางเข้าหมู่บ้าน สาเหตุมาจากมีราษฎรถูกยิงเสียชีวิต ทำให้ชาวบ้านเข้าใจว่าเป็นฝีมือของเจ้าหน้าที่ เจ้าหน้าที่ยอมรับข้อเสนอย้ายฐานปฏิบัติการ ตชด.ออกจากพื้นที่ ทำให้ชาวบ้านพอใจและสลายการชุมนุม- 15 พฤศจิกายน - ว่าที่ ร.ต.กุลธิดา อินจำปา ครูโรงเรียนบ้านลาเมาะ อ.รือเสาะ จ.นราธิวาส ถูกคนร้ายยิงเสียชีวิต- 21 พฤศจิกายน - ชาวบ้าน ต.ปะแต อ.ยะหา จ.ยะลา จำนวน 3 หมู่บ้าน กว่า 200 คน ชุมนุมเรียกร้องให้ถอนกำลังทหารพราน และ ตชด.ออกจากพื้นที่- 22 พฤศจิกายน - กลุ่มคนร้าย 7 คน จุดไฟเผาห้องเรียนในพื้นที่ ต.บาเจาะ และ ต.บันนังสตา ต่อหน้าครูและเด็ก
*21 ธันวาคม - ที่ หมู่ 2 บ้านบือเจาะ ตำบลบางปู อำเภอยะหริ่ง จังหวัดปัตตานี คนร้ายดักยิง นางชุติมา รัตนสำเนียง ข้าราชการครูโรงเรียนชุมชนบ้านตาแกะเสียชีวิต

**พ.ศ. 2550**
 18 กุมภาพันธ์ - ในช่วงค่ำรวมเกิดเหตุระเบิดจังหวัดยะลา 15 ครั้ง จังหวัดปัตตานี 2 ครั้ง จังหวัดนราธิวาส 8 ครั้ง จังหวัดสงขลา 2 ครั้ง วางเพลิงจังหวัดปัตตานี 12 ครั้ง จังหวัดนราธิวาส 6 ครั้ง จังหวัดสงขลา 2 ครั้ง จังหวัดยะลา 1 ครั้ง ลอบยิงจังหวัดปัตตานี 1 ครั้ง จังหวัดนราธิวาส 1 ครั้ง จังหวัดสงขลา 1 ครั้ง เสียชีวิต 6 ราย ที่จังหวัดยะลา 2 ราย จังหวัดปัตตานี 3 ราย จังหวัดนราธิวาส 1 ราย บาดเจ็บ 62 ราย
*14 มีนาคม - ที่ถนนสายบันนังสตา-ปะแต ม.4 บ้านอุเบง ต.ปะแต อ.ยะหา จ.ยะลาคนร้ายก่อเหตุฆาตกรรมผู้โดยสารในรถตู้เสียชีวิต 8 ราย
*28 พฤษภาคม - คนร้ายระเบิดที่ตลาดสดในเขตเทศบาลตำบลสะบ้าย้อย อำเภอสะบ้าย้อยพบผู้เสียชีวิตคาที่ 3 ราย และเสียชีวิตขณะนำส่งโรงพยาบาลสะบ้าย้อยอีกราย รวม 4 ราย
*15 มิถุนายน - ที่ ตำบลบันนังสตา อำเภอบันนังสตา จังหวัดยะลา คนร้ายก่อเหตุระเบิดรถทหารและสังหาร 7 ราย ได้แก่ จ.ส.อ.จรรยา อินทวิสัย ส.อ.รังสรรค์ รักชาติ ส.ท.กิตติศักดิ์ เชาว์ศิวา พลทหารดุลยพล มิ่งสงฆ์ พลทหารไพโรจน์ บุญคง พลทหารบรรจง ชุมทอง และ พลทหารยอดมนูญ อ่ำมณี
*19 มิถุนายน - ที่ตำบลทรายทอง อำเภอไม้แก่น จังหวัดปัตตานี คนร้ายดักระเบิดรถจนเป็นเหตุให้ นายชยพัทธ์ รักษายศ นายอำเภอไม้แก่น พ.ท.สุรศักดิ์ โคตุทาและ นายอาหามะ ละหาร จนเสียชีวิต
*17 กรกฎาคม - ที่เขตเทศบาลนครยะลา คนร้ายดักวางระเบิด ส่งผลให้ ด.ต.สุบิน พฤทธิ์มงคล เสียชีวิต- 4 ธันวาคม - คนร้ายซุกระเบิดในรถจักรยานยนต์หน้าร้านข้าวต้มใน ตำบลบานา อ.เมืองปัตตานี ก่อนจุดชนวนระเบิดมีผู้เสียชีวิต 7 ราย บาดเจ็บสาหัส 25 ราย

**พ.ศ. 2551**
 4 พฤศจิกายน คนร้ายวางระเบิดคาร์บอมบ์ และจักรยานยนต์บอมบ์ 2 จุดหน้าที่ว่าการ อ.สุคิริน ขณะมีการประชุมกำนัน-ผู้ใหญ่บ้านทำให้มีผู้ ได้รับบาดเจ็บ 71 ราย เสียชีวิต 1 ราย- 5 ธันวาคม ตลาดดุซงญอ ตำบลดุซงญอ อำเภอจะแนะ จังหวัดนราธิวาส คนร้ายก่อเหตุวางระเบิดร้านของชำ ส่งผลให้มีผู้เสียชีวิต 5 ราย มีเจ้าหน้าที่บาดเจ็บ 10 ราย ชาวบ้านบาดเจ็บ 2 ราย

**พ.ศ. 2552**
 16 กุมภาพันธ์ รัฐบาลจัดตั้งศูนย์ปฏิบัติการตำรวจจังหวัดชายแดนภาคใต้- 26 พฤษภาคม ถนนสายเอเชีย หน้าที่ว่าการอำเภอป่าบอน ตำบลวังใหม่ อำเภอป่าบอน จังหวัดพัทลุง คนร้ายใช้ปืนยิงนายกเทศมนตรีเทศบาลตำบลเขาหัวช้าง รองนายกเทศมนตรีเทศบาล และเพื่อนรวมเสียชีวิต 5 ราย และบาดเจ็บสาหัส 2 ราย- 6 ตุลาคม เทศบาลเมืองสุไหงโก-ลก จังหวัดนราธิวาส เกิดเหตุการณ์คาร์บอมบ์มีผู้เสียชีวิต 3 ราย และบาดเจ็บ 39 คน- 9 ธันวาคม เกิดเหตุระเบิดขึ้นที่บริเวณศาลาริมแม่น้ำปัตตานี ถนนเลียบแม่น้ำ เขต เทศบาลนครยะลามีผู้ได้รับบาดเจ็บ 13 คน เสียชีวิต 2 ราย

**พ.ศ. 2553**
 21 เมษายน คนร้ายก่อเหตุปาระเบิดชนิดเอ็ม 67 เข้าใส่เจ้าหน้าที่ตำรวจขณะเคารพธงชาติ ส่งผลให้มีตำรวจเสียชีวิต 1 นาย ได้รับบาดเจ็บสาหัส 1 นาย และบาดเจ็บอีก 47 ราย วันเดียวกัน คนร้ายก่อเหตุระเบิดรถยนต์ขึ้นบริเวณหน้าร้านขายยา ข้างสภ.เมืองปัตตานี มีผู้ได้รับบาดเจ็บ 21 ราย สาหัส 2 ราย

**พ.ศ. 2554**
 18 มกราคม อภิสิทธิ์ เวชชาชีวะ ออกประกาศเรื่อง การขยายระยะเวลาการประกาศสถานการณ์ฉุกเฉินที่มีความร้ายแรงในเขตท้องที่จังหวัดนราธิวาส จังหวัดยะลา และจังหวัดปัตตานี ยกเว้นอำเภอแม่ลาน นับเป็นครั้งแรกที่ยกเลิกเฉพาะอำเภอแม่ลานจนถึงปัจจุบัน- 19 มกราคม คนร้ายราว 40 คนบุกถล่มฐานทหารที่จังหวัดนราธิวาส ส่งผลให้ทหารเสียชีวิต 4 ราย บาดเจ็บ 13 ราย ปืนถูกปล้น 50 กระบอก กระสุนอีก 5,000 นัด- 26 มกราคม อภิสิทธิ์ เวชชาชีวะ ออกคำสั่งกองอำนวยการรักษาความมั่นคงภายในราชอาณาจักรที่ 32/2554 เรื่อง โครงสร้างการจัดและอัตรากำลังของกองอำนวยการรักษาความมั่นคงภายในภาค 4 ส่วนหน้า ประจำปี 2554 โดยจัดกำลังทหารถึง 3,4652 ราย เป็นการจัดกำลังทหารมากที่สุดแต่งตั้งมีการจัดอัตรากำลัง มากกว่าการจัดกำลังทหารโดย พลเอก ประยุทธ์ จันทร์โอชา - 21 เมษายน พล.ต.อัคร ทิพโรจน์ รองผู้อำนวยการรักษาความมั่นคงภายในภาค 4 ได้ประกาศใช้ พระราชบัญญัติกฎอัยการศึก พ.ศ. 2547 ใน 3 จังหวัดชายแดนภาคใต้ และพระราชกำหนดการบริหารราชการในสถานการณ์ฉุกเฉิน พ.ศ. 2548 ได้แก่จังหวัด นราธิวาส ยะลา และปัตตานี- 20 พฤษภาคม หลังมีชาวบ้านมาแจ้งว่ามีคนร้ายเข้ามาในพื้นที่จังหวัดยะลา, อำเภอธารโต เจ้าหน้าที่ได้นำหน่วยรบทหารพรานไปล้อมแล้วเกิดการยิงกัน คนร้ายเสียชีวิตหมด 4 คน หนึ่งในนั้น คือ มะแอ อภิบาลแบ แกนนำหลักในพื้นที่ ค่าหัว 2 ล้านบาท มีคดีรวมแล้วทั้งหมด 28 คดี รวมถึงการลอบสังหารพันตำรวจเอกสมเพียร เอกสมญา เมื่อปีที่แล้ว- 1 มิถุนายน นายรังสี สุภัทสรชาวบ้านถูกระเบิดได้รับบาดเจ็บระหว่างเดินทางไปกรีดยางพารา ในอำเภอกาบัง ต่อมา นายอัสมัน เฮาะมะสะเอ๊ะ ปลัดอำเภอกาบัง จังหวัดยะลา ได้เดินทางไปตรวจเหตุการณ์ชาวบ้านเหยียบกับระเบิดจนได้รับบาดเจ็บ ทันทีที่เดินทางไปถึงปรากฏว่าได้มีเหตุระเบิดขึ้นอีกครั้งเป็นเหตุให้ เสียชีวิตภายหลังถูกระเบิด รวมถึงผู้ติดตาม และผู้ได้รับบาดเจ็บ 4 ราย หลังจากนั้นเจ้าหน้าที่กู้ระเบิดได้รับบาดเจ็บจากระเบิดอีก 1 ราย รวมทั้งหมด 6 ราย- 24 สิงหาคม ภายในฐานปฏิบัติการณ์หน่วยพัฒนาสันติที่ 421 คนร้ายไม่ต่ำกว่า 20 คน ยิงถล่มฐานส่งผลให้นายบาราเหม แฉะ อายุ 37 ปี สมาชิกอาสาสมัคร อ.เทพา ถูกยิงด้วยอาวุธปืนเอ็ม 16 เข้าลำตัวหลายนัด เสียชีวิตส่วน อส.ทพ.มามะ นาวี อายุ 30 ปี อาสาสมัครทหารพราน ชุดพัฒนาสันติถูกยิงได้รับบาดเจ็บสาหัสถูกนำส่งโรงพยาบาลหาดใหญ่ ที่ถนนหน้ามัสยิดซีกู ม.5 บ้านซีกู ต.ละหาร อ.สายบุรี คนร้ายใช้อาวุธปืนยิงนายอามิ สือมิ อายุ 60 ปี ผู้ใหญ่บ้าน ม.5 บ้านซีกู ต.ละหาร เสียชีวิต

**พ.ศ. 2555**
 3 มกราคม - คนร้ายใช้ระเบิดแสวงเครื่องฝังใต้ถนนสายบ้านคลองช้าง-บ้านเขาวัง ม.3 ต.ตรัง อ.มายอ จ.ปัตตานี จุดชนวนระเบิดด้วยสายไฟ ทำให้ร้อยโท ดิเรกสิน รัตนสิน ผบ.ร้อย ร.15312 ฉก.ปัตตานี 25 และสิบเอก ยุธยา จำปามี เสียชีวิต- 31 มีนาคม - เกิดเหตุการณ์คาร์บอมบ์ 2 จุดที่ จังหวัดยะลา มีผู้เสียชีวิต 11 ราย บาดเจ็บ 127 ราย และคาร์บอมบ์ที่อำเภอหาดใหญ่ จังหวัดสงขลา ในโรงแรมลีการเด้นส์ ส่งผลให้มีผู้เสียชีวิต 3 ราย และมีผู้ได้รับบาดเจ็บ 416 ราย  (ดูบทความ เหตุระเบิดที่ภาคใต้ของประเทศไทย พ.ศ. 2555) 
*17 กรกฎาคม 2555 คนร้ายบุกโจมตีฐานปฏิบัติการกองร้อยทหารราบที่ 15123 (ร้อย ร.15123) หน่วยเฉพาะกิจนราธิวาส 30 ที่ อำเภอรือเสาะ มีทหารเสียชีวิต 1 นาย ประชาชนเสียชีวิต 2 ราย- 20 กรกฎาคม - อำเภอสุไหงโกลก จังหวัดนราธิวาสได้เกิดเหตุระเบิดคาร์บอมบ์ มีผู้ได้รับบาดเจ็บ 9 ราย บ้านเรือนร้านค้าเสียหายจำนวน 4 คูหาและรถยนต์เสียหาย- 25 กรกฎาคม - อำเภอรามันจังหวัดยะลาเกิดเหตุระเบิดขึ้นที่บนถนนสายบ้านอูเป๊าะ-บ้านปากาซาแม หมู่ 7 ตำบลวังพญา อำเภอรามัน จ.ยะลา มีเจ้าหน้าที่เสียชีวิต 5 ราย และได้รับบาดเจ็บสาหัส 1 ราย- 26 กรกฎาคม - ที่ หมู่ 2 ตำบลตาเนาะปูเต๊ะ อำเภอบันนังสตา จังหวัดยะลา ราษฎรอาสารักษาหมู่บ้าน ถูกคนร้ายใช้อาวุธปืนยิงเสียชีวิตสองราย- 28 กรกฎาคม - คนร้ายก่อเหตุยิงทหารตาย 4 ราย บาดเจ็บสาหัส 2 ราย ที่ ตำบลถนน อำเภอมายอส.อ.ลือชัย จุลทอง พลทหารเบญจรงค์ สีแก้ว พลทหารเอกลักษณ์ สีดอกไม้ และพลทหารภาคิน หงส์มาก- 31 กรกฎาคม - คนร้ายจุดระเบิดบริเวณโรงแรมซีเอส จังหวัดปัตตานีส่งผลให้มีผู้ได้รับบาดเจ็บ 5 ราย
*4 สิงหาคม - ที่ หมู่ 2 ตำบลปะเสยะวอ อำเภอสายบุรี ร.ต.ต เกษม ชูเรืองสุข รอง สวป.สภ.ปะนาเระ อำเภอปะนาเระ จ.ปัตตานี ถูกคนร้ายใช้อาวุธปืนเอ็ม 16 ยิงเสียชีวิต
*5 สิงหาคม - ที่ หมู่ 3 ตำบลเขาตูม อำเภอยะรัง จังหวัดปัตตานี คนร้ายก่อเหตุยิงตำรวจเสียชีวิต
*15 กันยายน - คนร้ายก่อเหตุยิงอาสาสมัครทหารพรานและแม่บ้านกรมทหารพรานเสียชีวิต 4 ราย ที่ ตำบลสะเตงนอก อำเภอเมืองยะลา จ.ยะลา ได้แก่อส.ทพ.สมยศ แววเพชร อส.ทพ.กำพล มั่งวงศ์ อส.ทพ.ภานุรัตน์ บุญธานุวงศ์ และนางพร แก้วมาก
*20 กันยายน - ร.ต.ต.อับดุลเลาะ ดอเลาะ ถูกคนร้ายดักยิงที่ หมู่ 5 ตำบลตันหยงดาลอ อำเภอยะหริ่ง จังหวัดปัตตานี
*21 กันยายน -  ที่เขตเทศบาลตำบลตะลุบัน อำเภอสายบุรี จังหวัดปัตตานี คนร้ายก่อเหตุคาร์บอมบ์มีผู้เสียชีวิต 6 ราย- 31 ตุลาคม -  ที่เขตเทศบาลตำบลตะลุบัน ตำบลตะลุบัน อำเภอสายบุรี คนร้ายก่อเหตุกราดยิงมีผู้เสียชีวิตทันที 2 ราย บาดเจ็บ 4 ราย- 7 พฤศจิกายน -  พีระ ตันติเศรณี นายกเทศมนตรีเทศบาลนครสงขลา ถูกคนร้ายยิงเสียชีวิตบริเวณด้านหน้าสำนักงานสงขลาฟอร์รั่ม ถนนนครใน เขตเทศบาลนครสงขลา ตำบลบ่อยาง อำเภอเมืองสงขลา จังหวัดสงขลา

**พ.ศ. 2556**
 13 กุมภาพันธ์ - คนร้ายบุกโจมตีฐานปฏิบัติการนาวิกโยธิน อำเภอบาเจาะ จังหวัดนราธิวาส เกิดการปะทะกับทหารนาวิกโยธิน เบื้องต้นทราบว่าคนร้ายเสียชีวิต 17 คน รวมทั้งมะรอโซ จันทรวดี แกนนำคนสำคัญในจังหวัดนราธิวาส - 6 เมษายน - คนร้ายกดระเบิดแสวงเครื่องบรรจุถังแก๊สปิกนิกหนัก 30 กิโลกรัมที่ซุกในท่อระบายน้ำใต้พื้นถนน ทำให้อิศรา ทองธวัช รองผู้ว่าราชการจังหวัดยะลา และเชาวลิต  ไชยฤกษ์ ปลัดฝ่ายป้องกันจังหวัดยะลา เสียชีวิต- 27 พฤษภาคม - อำเภอสายบุรี จังหวัดปัตตานี คนร้ายก่อเหตุวางระเบิดส่งผลให้มีเจ้าหน้าที่เสียชีวิต 2 นาย และเจ้าหน้าที่ได้รับบาดเจ็บรวม 8 นาย- 28 มิถุนายน - คนร้ายลอบยิงเจ้าหน้าที่ บริเวณบริษัท พิธานพานิชย์ สาขานาทวี  ถนนสายคลองแงะ-นาทวี อำเภอนาทวี จังหวัดสงขลา มีตำรวจเสียชีวิต 2 ราย และชาวบ้าน 1 รายบาดเจ็บ 9 ราย บาดเจ็บสาหัส 4 ราย- 29 มิถุนายน - คนร้ายลอบวางระเบิดในพื้นที่ตำบลห้วยกระทิง อำเภอกรงปีนัง จังหวัดยะลา มีทหารเสียชีวิต 8 ราย ทหารบาดเจ็บสาหัส 2 ราย ชาวบ้านบาดเจ็บสาหัส 2 ราย- 11 พฤศจิกายน - นายอับดุลย์ก่อนี หมัดเจริญ อายุ 58 ปี นายกเทศมนตรีเทศบาลตำบลเกาะแต้วถูกคนร้ายยิงเสียชีวิต ที่จังหวัดสงขลา- 22 ธันวาคม - คนร้ายลอบวางระเบิดที่อำเภอสะเดา 4 จุดจังหวัดสงขลา มีผู้ได้รับบาดเจ็บ 9 ราย เหตุการณ์นี้เป็นเหตุการณ์ก่อการร้ายในอำเภอสะเดาในรอบหลายปีที่ผ่านมา

**พ.ศ. 2557**
 26 มีนาคม - ยิ่งลักษณ์ ชินวัตร คำสั่ง กองอำนวยการรักษาความมั่นคงภายในราชอาณาจักรที่ 129/2557 เรื่อง โครงสร้างการจัด และอัตรากำลังของกองอำนวยการรักษาความมั่นคงภายในภาค 4 ส่วนหน้า ประจำปี 2557 โดยมีอัตรากำลัง 70487 ราย- 6 เมษายน - เกิดเหตุระเบิด 4 จุด ในเขตเทศบาลนครยะลา ทำให้ชาวบ้านได้รับบาดเจ็บ 23 คน ในจำนวนนี้อาการสาหัส 1 คน และพบผู้เสียชีวิต 1 คน- 21 กรกฎาคม - คณะรักษาความสงบแห่งชาติ ได้จัดตั้งคณะกรรมการขับเคลื่อนการแก้ไขปัญหาจังหวัดชายแดนภาคใต้โดยมี พลเอก อุดมเดช สีตบุตร เลขาธิการคณะรักษาความสงบแห่งชาติ เป็นประธานกรรมการ- 25 กรกฎาคม - เกิดเหตุระเบิดซึ่งซุกซ่อนในรถยนต์บริเวณหน้าโรงแรมฮอลิเดย์ ฮิลล์ (ฟูทูน่า) บริเวณเขตเทศบาลเมืองเบตง ตำบลเบตง อำเภอเบตง จังหวัดยะลา ทำให้มีผู้เสียชีวิต 3 ราย บาดเจ็บ 42 ราย

**พ.ศ. 2558**
 1 เมษายน - พระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ยกเลิกกฎอัยการศึกทั่วราชอาณาจักร- 3 มิถุนายน - คนร้ายยิงทหารเสียชีวิต 4 ราย ที่ถนนในท้องที่บ้านปาลูกาปาลัส หมู่ 7 ตำบลบาลอ อำเภอรามัน จังหวัดยะลา- 19 ตุลาคม - คนร้ายก่อเหตุลอบวางระเบิดมีทหารเสียชีวิต 2 รายบาดเจ็บ 5 ราย- 29 ตุลาคม - เกิดเหตุคนร้ายลอบวางระเบิด 7 จุด ใน จังหวัดยะลา และ 1 จุด ใน อำเภอยะรัง จังหวัดปัตตานี - 12 พฤศจิกายน - คนร้ายวางระเบิด บริเวณป้อมชุดรักษาความปลอดภัยหมู่บ้าน บ้านโคกขี้เหล็ก หมู่ที่ 7 ตำบลท่าเรือ อำเภอโคกโพธิ์ จังหวัดปัตตานี มีคนเสียชีวิต 4 ราย และบาดเจ็บสาหัส 4 ราย

**พ.ศ. 2559**
 13 มีนาคม - คนร้ายก่อเหตุลอบวางระเบิด 6 จุด ที่อำเภอสุไหงปาดี ลอบวางระเบิด 2 จุด อำเภอเจาะไอร้อง บาดเจ็บ 9 ราย เกิดเหตุคนร้ายบุกเข้ายึดโรงพยาบาลเจาะไอร้องทำลายทรัพย์สินและพยายามเข้ายึดโรงพยาบาล มีผู้ได้รับบาดเจ็บ 7 ราย- 14 มีนาคม - คนร้ายวางระเบิด อำเภอตากใบ 1 จุด อำเภอสุไหงปาดี 1 จุด และ อำเภอเจาะไอร้อง 1 จุด บาดเจ็บ 3 ราย- 12 สิงหาคม - เกิดเหตุการณ์วางเพลิงและวางระเบิดในจังหวัดภูเก็ต จังหวัดพังงา จังหวัดสุราษฎร์ธานี จังหวัดตรัง จังหวัดนครศรีธรรมราช มีผู้เสียชีวิต 4 ราย- 2 พฤศจิกายน - เกิดเหตุการณ์ไม่สงบ 8 จุดในพื้นที่ จังหวัดสงขลา จังหวัดนราธิวาส และ จังหวัดปัตตานี- 22 พฤศจิกายน รัฐบาลประกาศใช้ พรบ.ความมั่นคงภายในราชอาณาจักร พ.ศ. 2551 ถึงวันที่ 30 พฤศจิกายน พ.ศ. 2560

**พ.ศ. 2560**
 13 มกราคม - มีคำสั่งกองอำนวยการรักษาความมั่นคงภายในราชอาณาจักรที่ 14/2560 เรื่อง โครงสร้างการจัดและอัตรากำลังของกองอำนวยการรักษาความมั่นคงภายในภาค 4 ส่วนหน้า ประจำปี 2560 จัดเจ้าหน้าที่จำนวน 61,604 ราย- 14 มกราคม - มีรายงานว่า สะแปอิง บาซอ ประธานขบวนการบีอาร์เอ็น โคออดีเนต เสียชีวิต
*28 กุมภาพันธ์ - ตำบลท่าม่วง อำเภอเทพา คนร้ายก่อเหตุฆาตกรรมนาย กาจพน ภูววิมล และ นางฐิตาภา ภูววิมล และชิงรถกระบะไป- 2 มีนาคม - คนร้ายก่อเหตุใช้อาวุธปืนยิงนาย สมชาย ทองจันทร์ ผู้ช่วยผู้ใหญ่บ้าน นาง สน ทองจันทร์ นาง รสิกา ดาด้วง เด็กชาย ธนกฤต ทองจันทร์ รวมเสียชีวิต 4 ราย ที่ จังหวัดนราธิวาส และวันเดียวกันที่ตำบลลางา อำเภอมายอ จังหวัดปัตตานี คนร้ายก่อเหตุใช้อาวุธปืนยิงทหารเสียชีวิต 3 รายได้แก่ จ.ส.อ. อาหามัด สะมะอาลี พลทหาร ธนากร ขิมทองดอนคู่ และพลทหาร ณรงค์ศักดิ์ มามุ่ย 
*30 มีนาคม - คนร้ายก่อเหตุกราดยิงที่ ตำบลตันหยงมัส อำเภอระแงะ จังหวัดนราธิวาส จนเป็นเหตุให้ ส.ต.ต. ศุภักษร สะยุคงทน เสียชีวิต 
*3 เมษายน - ที่ หมู่ที่ 7 อ.กรงปินัง จ.ยะลา คนร้ายกราดยิงเจ้าหน้าที่ตำรวจและปาระเบิดใส่จนเป็นเหตุให้มีตำรวจบาดเจ็บ 12 ราย- 6 เมษายน - เกิดระเบิดจำนวน 26 จุด ในพื้นที่ 4 จังหวัดนราธิวาส จังหวัดปัตตานี จังหวัดยะลา จังหวัดสงขลา ส่งผลให้ไฟฟ้าดับสนิทเป็นบริเวณกว้าง- 27 เมษายน - ที่อำเภอจะแนะ จังหวัดนราธิวาส คนร้ายวางระเบิดรถทหารและใช้อาวุธปืนยิง ทหารเสียชีวิต 6 รายได้แก่ ส.อ.พรชัย สงเคราะห์  อส.ทพ. วีรวิทย์ ธรรมนาม อส.ทพ. มาโนช ไมตรีสัมพันธ์ อส.ทพ. ธารา กอบเกตุ อส.ทพ. ธนะพงษ์ ทวีประยูร และ อส.ทพ. ยุพยงค์ มุงธิราช
*19 มิถุนายน - ที่อำเภอทุ่งยางแดง จังหวัดปัตตานี คนร้ายดักวางระเบิดมีทหารเสียชีวิต 6 ราย ได้แก่ จ.ส.อ.สมปราถ ศรีวาจา พลทหารอธิชาต หอยแก้ว พลทหารอดิศักดิ์ ฤทธิเดช พลทหารกิตติพงศ์ บ่อหนา พลทหารเจษฏา รุ่งวงศ์ และพลทหารวีรภูมิ บุบผา 
*16 สิงหาคม - ที่ อำเภอนาทวี จังหวัดสงขลา คนร้ายก่อเหตุฆาตกรรม นาย สหรัฐ แหละนิ - 22 กันยายน - เกิดเหตุลอบวางระเบิดรถ อาสาสมัครทหารเสียชีวิต 4 ราย ได้แก่ อส.ทพสุวิทย์ บุญชู อส.ทพ.ปฐมพร คงสัย อส.ทพ.พิทักคมสิต ศักดิ์วิเศษสม และ อส.ทพ.ณัฐพล รังสิมันตุชาติ บาดเจ็บ 5 ราย ที่อำเภอสายบุรี จังหวัดปัตตานี

**พ.ศ. 2561**
 21 พฤษภาคม – เกิดเหตุระเบิดแสวงเครื่องระเบิด 16 จาก 24 จุดภายในช่วงเวลา 50 นาที ในพื้นที่จังหวัดปัตตานี ยะลา นราธิวาสและสงขลา- 11 มิถุนายน - ที่อำเภอบันนังสตา จังหวัดยะลา ได้เกิดเหตุคนร้ายยิงปืนฆ่าคนในบ้านพัก เสียชีวิต 5 รายบ้านเลขที่ 228 บ้านตะโละดือลง บ้านย่อยของบ้านตาเนาะปูเต๊ะ หมู่ 4 ต.ตาเนาะปูเต๊ะ

**พ.ศ. 2562**
 8 มกราคม - เกิดเหตุระเบิดคาร์บอมบ์ใกล้กับหน่วยเฉพาะกิจสงขลา ซึ่งเป็นฐานของ ตชด.43 อ.เทพา จ.สงขลา เจ้าหน้าที่ได้รับบาดเจ็บ 6 ราย- 10 มกราคม - ที่อำเภอยะรัง จังหวัดปัตตานี คนร้ายบุกเข้าสังหารอาสาสมัครชุดคุ้มครองตำบลประจัน เสียชีวิต 4 ราย ที่ โรงเรียนบ้านบูโกะ หมู่ 5 ตำบลประจัน อำเภอยะรัง จังหวัดปัตตานี- 5 พฤศจิกายน - ชุดรักษาความปลอดภัยหมู่บ้านทั้งชายหญิงถูกโจมตีเสียชีวิต 15 ราย บาดเจ็บ 5 ราย รวมถึงถูกปล้นอาวุธปืนที่จังหวัดยะลา

**พ.ศ. 2563**
 17 มีนาคม - เกิดเหตุคาร์บอมบ์บริเวณหน้าศูนย์อำนวยการบริหารจังหวัดชายแดนภาคใต้ ส่งผลให้ผู้มาประชุมรับมือโควิด-19 ได้รับบาดเจ็บจำนวนมาก- 14–16 สิงหาคม - เจ้าหน้าที่ด้านความมั่นคงวิสามัญผู้ก่อความไม่สงบ 7 ราย และยึดอาวุธปืนได้ 9 กระบอก

**พ.ศ. 2564**
2 สิงหาคม -เจ้าหน้าที่ได้เปิดปฏิบัติการปิดล้อมตรวจค้นบ้านต้องสงสัยในตำบลลิปะสะโง อำเภอหนองจิก จังหวัดปัตตานีจนนำไปสู่การยิงปะทะและวิสามัญฆาตกรรมนายรอซาลี หลำโสซึ่งมีหมายจับอยู่ 9 หมายและมีส่วนเกี่ยวข้องกับการโจมตีป้อมชุดรักษาความปลอดภัยหมู่บ้านลำพะยาในปี 2562ซึ่งนายซอบรี หลำโสะซึ่งเป็นฝาแฝดกับรอซาลีและมีส่วนเกี่ยวข้องกับการโจมตีป้อมชุดรักษาความปลอดภัยหมู่บ้านลำพะยาในปี 2562ได้ถูกเจ้าหน้าที่วิสามัญฆาตกรรมจากเหตุยิงปะทะที่ตำบลคอลอตันหยง อำเภอหนองจิก จังหวัดปัตตานีเมื่อวันที่21 พฤศจิกายน พ.ศ. 2562
*28 สิงหาคม -ได้เกิดเหตุคนร้ายลอบวางระเบิดขบวนรถไฟขนส่งสินค้าที่ 986ที่หลักกิโลเมตรที่ 1104 ระหว่างสถานีรถไฟป่าไผ่-ตันหยงมัส ซึ่งเป็นระเบิดใต้รางรถไฟหลังจากนั้นคนร้ายได้ยิงใส่ขบวนรถไฟส่งผลให้ตู้บรรทุกสินค้าตู้ที่5ได้รับความเสียหายและไม่มีผู้บาดเจ็บหรือเสียชีวิตจากเหตุการณ์นี้

**พ.ศ. 2565**
28 มกราคม - เกิดเหตุระเบิดแสวงเครื่อง13จุดในเขตเทศบาลนครยะลาส่งผลให้มีผู้บาดเจ็บเล็กน้อย 1 คน ซึ่งเจ้าหน้าที่สามารถเก็บกู้ระเบิดลูกที่14ได้สำเร็จ
*16 - 17 สิงหาคม - เกิดเหตุลอบวางเพลิงและวางระเบิดร้านสะดวกซื้อ ปั้มน้ำมันและเสาส่งสัญญาณ รวม17จุดในจังหวัดปัตตานี จังหวัดนราธิวาสและจังหวัดยะลา ส่งผลให้มีผู้บาดเจ็บ8คนและมีผู้เสียชีวิต1คน
*22 พฤศจิกายน - เกิดเหตุระเบิดติดรถซึ่งเป็นระเบิดแสวงเครื่องที่ประกอบไว้ในถังแก๊สหุงต้ม บริเวณที่จอดรถของแฟลตตำรวจของสถานีตำรวจภูธรนราธิวาส ส่งผลให้มีเจ้าหน้าที่ตำรวจเสียชีวิต 1 นายและมีผู้บาดเจ็บ 46 คน
*3 ธันวาคม - เกิดเหตุระเบิดที่ฝังไว้ใต้รางรถไฟที่ตำบลท่าโพธิ์ อำเภอสะเดาส่งผลให้ขบวนรถสินค้าบรรทุกยางพาราขบวนที่ 707 ตกราง 10 ตู้และสินค้ายางพาราอัดก้อนได้รับความเสียหาย ทางรถไฟเสียหาย 100 เมตร แต่ไม่มีผู้บาดเจ็บหรือเสียชีวิตจากเหตุการณ์นี้
*6 ธันวาคม​ - ได้เหตุระเบิดซ้ำในขณะที่พนักงานของการรถไฟ7คนกำลังเดินไปเก็บกู้รถไฟบรรทุกสินค้าที่ถูกระเบิดเมื่อวันที่3 ธันวาคม​ ซึ่งจุดที่เกิดเหตุระเบิดห่างจากจุดที่เหตุระเบิดรางรถไฟเมื่อวันที่3 ธันวาคมประมาณ250เมตร​ ส่งผลให้พนักงานของการรถไฟเสียชีวิต3 คน​และบาดเจ็บ4 คน

**พ.ศ. 2566**

**พ.ศ. 2567**
11 มกราคม - ที่ ตำบลสุวารี อำเภอรือเสาะ จังหวัดนราธิวาส คนร้ายดักยิงรถตำรวจจนเป็นเหตุให้ ร.ต.ท.สถาพร สุจิณโณ เสียชีวิต
*2 กุมภาพันธ์ - ที่ ม.2 ตำบลดอน อำเภอปะนาเระ จังหวัดปัตตานี คนร้ายก่อเหตุลอบวางระเบิดอาสาสมัครทหารพราน วิลาภ บุญรัตน์ เสียชีวิตหนึ่งราย
*6 กุมภาพันธ์ - ที่อำเภอรือเสาะ คนร้ายลอบยิง จ่าสิบตำรวจ  บินหลี  เศรษฐสุข เสียชีวิต
*12 กุมภาพันธ์ - ที่ ตำบลช้างเผือก อำเภอจะแนะ จังหวัดนราธิวาสคนร้ายลอบวางระเบิดสังหารเจ้าหน้าที่ อาสาสมัครทหารพรานตาย 2 รายบาดเจ็บ 3 ราย
*19 กุมภาพันธ์ - ที่บ้านโคกยาง หมู่ที่ 5 ตำบลพร่อน อำเภอตากใบ จังหวัดนราธิวาส คนร้ายซุ่มยิงอาสาสมัครทหารพรานเสียชีวิต 2 รายบาดเจ็บ 2 ราย
*1 กรกฎาคม - รัฐบาลมาเลเซียแต่งตั้ง ดาโต๊ะ ฮาจิ มอฮ์ด ราบิน บินบาเซอร์ เป็นผู้อำนวยความสะดวกคนใหม่ในการดูแลเหตุการณ์ความไม่สงบ
*10 ตุลาคม - ผู้ก่อความไม่สงบโจมตีฐานปฏิบัติการของฝ่ายความมั่นคง ชุดคุ้มครองตำบลบางปู ต.บางปู อ.ยะหริ่ง จ.ปัตตานี ไม่มีเจ้าหน้าที่ได้รับบาดเจ็บ ในเวลาใกล้เคียงกันมีการโจมตีฐานปฏิบัติการของตำรวจตระเวนชายแดนที่ 9221 ในพื้นที่หมู่ 3 ต.บาราโหม อ.เมืองปัตตานี จ.ปัตตานี มีเจ้าหน้าที่เสียชีวิต 1 นาย คือ ดาบตำรวจ บรรเจิด พุทธเจริญ สังกัดกองกำกับการตำรวจตระเวนชายแดนที่ 9221
*24 ตุลาคม - เกิดเหตุคาร์บอมระเบิดประมาณ 20 กิโลกรัมในบริเวณถนนข้างสถานีตำรวจภูธรปะนาเระ และที่ว่าการอำเภอปะนาเระ จังหวัดปัตตานี ไม่มีผู้ได้รับบาดเจ็บหรือเสียชีวิต แต่ส่งผลให้ตัวอาคารสั่นสะเทือนและกระจกทั้ง 4 ชั้นในตัวอาคารแตก ที่ว่าการอำเภอปะนาเระหลังเก่าเสียหาย หลังใหม่กระจกแตกทั้งหลัง กำแพงเสียหาย มีรถยนต์เกิดเพลิงไหม้ โดยรถยนต์ที่ใช้ก่อเหตุหมายเลขทะเบียน กค 4052 ปัตตานี เป็นรถยนต์ราชการขององค์การบริหารส่วนตำบลบ้านน้ำบ่อ ถูกโจรกรรมมาจากตำบลบ้านน้ำบ่อ ซึงผู้ก่อความไม่สงบได้จับตัวเจ้าหน้าที่และ รปภ. 4 คนถูกมัดเอาไว้ก่อนชิงรถมาประกอบระเบิดและก่อเหตุ เจ้าหน้าที่คาดว่าอาจะเกี่ยวข้องกับคดีตากใบที่ใกล้จะหมดอายุความ
*26 ธันวาคม - เกิดเหตุลอบวางระเบิดแสวงเครื่องและซุ่มยิงโจมตีเจ้าหน้าที่ตำรวจตระเวนชายแดน มว.ฉก.ตชด.4413 ระหว่างเดินทางไปที่กองร้อยตำรวจตระเวนชายแดนที่ 441 (วัดบันนังกระแจะ) ด้วยรถหุ้มเกราะบริเวณถนนสาย บ้านจาเราะแป ม.3 อำเภอธารโต จังหวัดยะลา ส่งผลให้ สิบตำรวจโท สรวิศ ฉ่ำชื่น อายุ 25 ปี ผบ.หมู่ กก.ตชด.44 บาดเจ็บสาหัสและเสียชีวิตในเวลาต่อมา เจ้าหน้าที่คาดว่าเป็นการปฏิบัติการตามแผนใบไม้ร่วงของกลุ่มบีอาร์เอ็น

**พ.ศ. 2568**
 14 มกราคม - เกิดเหตุลอบวางระเบิดแสวงเครื่องบริเวณถนนสายศรีสาคร–ลูโบ๊ะยือริง ใส่รถกระบะช่วงบริเวณบ้านไอร์กือแด ม.4 ตำบลศรีบรรพต อำเภอศรีสาคร จังหวัดนราธิวาส ส่งผลให้ตำรวจตระเวนชายแดน 2 นาย คือ พันตำรวจโท สุวิทย์ ช่วยเทวฤทธิ์ อายุ 56 ปี ครูใหญ่โรงเรียน ตชด.บ้านตืองอ และ ดาบตำรวจ โดม ช่วยเทวฤทธิ์ อายุ 35 ปี “คุรุทายาท” บุตรชายของ พันตำรวจโท สุวิทย์ ที่เป็นครูสอนวิชาเกษตรในโรงเรียนเดียวกัน ทั้งคู่เสียชีวิตจากการบาดเจ็บจากสะเก็ดระเบิดและการถูกจ่อยิงบริเวณศีรษะ และขโมยปืนพกประจำตัวไป โดยทั้ง 2 นายกำลังออกไปซื้ออุปกรณ์เพื่อซ่อมแซมโรงเรือนเลี้ยงไก่ให้กับโรงเรียน ต่อมาได้มีการเลื่อนยศเพื่อเชิดชูเกียรติให้กับทั้ง 2 นาย โดย พันตำรวจโท สุวิทย์ ได้รับการเลื่อนยศเป็น พลตำรวจเอก และดาบตำรวจ โดม ได้รับการเลื่อนยศเป็น พลตำรวจตรี

**อ้างอิง ==